Nacion sens estat

Las nacions sens estat son de comunautats umanas que, tot e en avent las caracteristicas culturalas o identitàrias associadas abitualament amb una nacion, dispausan pas d'un estat pròpri, e en fòrça cases, son pas reconegudas oficialament coma comunautats diferenciadas. Las nacions sens estat, doncas, son inclusas dins d'estats ont la nacion predominanta es una autra, o repartidas entre d'estats divèrses.

La reconeissença oficiala de las nacions sens estat es fòrça variabla. Dins qualques estats, se parla dobertament de nacions o de nacionalitats, e dins qualques cases aquestas an atengut d'estructuras administrativas o de govèrn pròprias. En d'autres cases, la diversitat nacionala es pas plan vista, e dempuèi l'estat se privilègia una uniformitat nacionala. 

La definicion de qué es o es pas una nacion sens estat es subjectiva. A mai, convivon sovent dins un meteis territòri de personas amb de sentiments nacionals fòrça diferents. Dins d'autres cases, determinar quin es lo territòri exacte que correspond amb una nacion pòt èsser dificil. En general, las nacions que se listan dejós aquel concèpte complisson almens un dels tres critèris seguents:
 Reconeissença oficiala de part de l'estat coma comunautat nacionala, nacionalitat o categoria similara.
 Preséncia de traches culturals o lingüistics plan definits e diferenciats dels majoritaris dins l'estat.
 Existéncia d'un movement cultural o politic que ne revendique l'existéncia.

Categoria:Nacionalisme